Document ID: 31998D0255

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Μαρτίου 1998 που εξουσιοδοτεί τα κράτη μέλη να επιτρέψουν προσωρινά την εμπορία σπόρων προς σπορά σκληρού σίτου (Triticum durum L.) που δεν πληροί τις απαιτήσεις της οδηγίας 66/402/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (98/255/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 96/72/ΕΚ (2), και ιδίως το άρθρο 17,
τις αιτήσεις που υποβλήθηκαν από τη Γερμανία και την Αυστρία,
Εκτιμώντας:
ότι στη Γερμανία και στην Αυστρία, η παραγωγή σπόρων προς σπορά ορισμένων ποικιλιών σκληρού σίτου (Triticum durum L.) που πληροί τις απαιτήσεις της οδηγίας 66/402/ΕΟΚ όσον αφορά την ελάχιστη βλαστητική ικανότητα, ήταν ανεπαρκής το 1997 και, ως εκ τούτου, δεν επαρκεί να αντιμετωπίσει τις ανάγκες των χωρών αυτών 7 ότι οι ποικιλίες αυτές είναι, στην περίπτωση της Γερμανίας, ποικιλίες οι οποίες θεωρούνται ότι αρμόζουν ιδιαίτερα στις βορειότερες κλιματικές συνθήκες στην αιτούσα χώρα και οι κόκκοι τους παρουσιάζουν το χαρακτηριστικό να παραμένουν σε μεγάλο βαθμό σκληροί κατά το μαγείρευμα και να παρουσιάζουν σε μεγάλο βαθμό κίτρινη απόχρωση 7 ότι οι ποικιλίες αυτές, στην περίπτωση της Αυστρίας, είναι ποικιλίες που προσαρμόζονται σε περισσότερο ηπειρωτικές κλιματικές συνθήκες στα ανατολικά της αιτούσας χώρας και οι κόκκοι τους παρουσιάζουν το χαρακτηριστικό να παραμένουν σε μεγάλο βαθμό σκληροί κατά το μαγείρευμα και να παρουσιάζουν σε μεγάλο βαθμό κίτρινη απόχρωση 7
ότι στην περίπτωση της Αυστρίας, οι εν λόγω ποικιλίες είναι επίσης ποικιλίες που θεωρούνται ιδιαίτερα συμβατές προς τις απαιτήσεις της προστασίας του περιβάλλοντος και της διατήρησης της υπαίθρου, στο πλαίσιο της έννοιας του κανονισμού (ΕΟΚ) αριθ. 2078/92 του Συμβουλίου (3) 7
ότι δεν είναι δυνατόν να αντιμετωπιστεί ικανοποιητικά η ζήτηση αυτή με σπόρους προς σπορά από άλλα κράτη μέλη, ή από τρίτες χώρες, που να πληρούν όλες τις απαιτήσεις που καθορίζονται στην προαναφερθείσα οδηγία 7
ότι η Γερμανία και η Αυστρία θα πρέπει, ως εκ τούτου, να εξουσιοδοτηθούν να επιτρέψουν, για μία περίοδο που λήγει στις 30 Απριλίου 1998, την εμπορία σπόρων προς σπορά του προαναφερθέντος είδους που να υπόκεινται σε λιγότερο αυστηρές απαιτήσεις 7
ότι, επιπλέον, τα άλλα κράτη μέλη που μπορούν να προμηθεύσουν τη Γερμανία ή την Αυστρία με σπόρους προς σπορά, οι οποίοι δεν πληρούν τις απαιτήσεις της οδηγίας, θα πρέπει να εξουσιοδοτηθούν να επιτρέψουν την εμπορία των εν λόγω σπόρων προς σπορά 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Η Γερμανία εξουσιοδοτείται να επιτρέψει, για μία περίοδο που λήγει στις 30 Απριλίου 1998, την εμπορία στο έδαφός της μέγιστης ποσότητας 400 τόνων σπόρων προς σπορά των κατηγοριών «πιστοποιημένοι σπόροι προς σπορά πρώτης αναπαραγωγής» ή «πιστοποιημένοι σπόροι προς σπορά δεύτερης αναπαραγωγής» των ποικιλιών του σκληρού σίτου (Triticum durum L.) που αναφέρονται κατωτέρω, οι οποίοι δεν πληρούν τις απαιτήσεις που καθορίζονται στο παράρτημα ΙΙ της οδηγίας 66/402/ΕΟΚ, όσον αφορά την ελάχιστη βλαστητική ικανότητα, υπό την προϋπόθεση ότι η βλαστητική ικανότητα είναι τουλάχιστον το 70 % εκείνης των καθαρών σπόρων προς σπορά και στην επίσημη ετικέτα αναγράφεται η ένδειξη «ελάχιστη βλαστητική ικανότητα 70 %»:
i) Astrodur
ii) Biodur
iii) Lloyd
iv) Orjaune.
2. Η Αυστρία εξουσιοδοτείται να επιτρέψει, για μία περίοδο που λήγει στις 30 Απριλίου 1998, την εμπορία στο έδαφός της μέγιστης ποσότητας 1500 τόνων σπόρων προς σπορά των κατηγοριών «πιστοποιημένοι σπόροι προς σπορά πρώτης αναπαραγωγής» ή «πιστοποιημένοι σπόροι προς σπορά δεύτερης αναπαραγωγής» των ποικιλιών του σκληρού σίτου (Triticum durum L.) που αναφέρονται κατωτέρω, οι οποίοι δεν πληρούν τις απαιτήσεις που καθορίζονται στο παράρτημα ΙΙ της οδηγίας 66/402/ΕΟΚ, όσον αφορά την ελάχιστη βλαστητική ικανότητα, υπό την προϋπόθεση ότι η βλαστητική ικανότητα είναι τουλάχιστον το 70 % εκείνης των καθαρών σπόρων προς σπορά και στην επίσημη ετικέτα αναγράφεται η ένδειξη «ελάχιστη βλαστητική ικανότητα 70 %»:
i) Astrodur
ii) Bonadur
iii) Extradur
iv) Helidur
v) Topdur.
Άρθρο 2
Τα κράτη μέλη, εκτός των αιτούντων κρατών μελών, εξουσιοδοτούνται επίσης να επιτρέψουν, υπό τους όρους που καθορίζονται στο άρθρο 1 και για τους σκοπούς που επιδιώκουν τα αιτούντα κράτη μέλη, την εμπορία στα εδάφη τους σπόρων προς σπορά, η εμπορία των οποίων επιτρέπεται βάσει της παρούσας απόφασης.
Άρθρο 3
Τα κράτη μέλη κοινοποιούν αμελλητί στην Επιτροπή και στα άλλα κράτη μέλη τις διάφορες ποσότητες των σπόρων προς σπορά που σημάνθηκαν και των οποίων επετράπη η εμπορία στο έδαφός τους σύμφωνα με την παρούσα απόφαση.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 27 Μαρτίου 1998.

Labels: 3
17
18
6